OpenLLM-France/wikimedia huggingface dataset:
# Kroaziadeg ar Vugale

Kroaziadeg ar Vugale eo an anv a roer d’un heuliad darvoudoù, gwir pe gaou, a oa c’hoarvezet en Europa e 1212 hag a vije bet un doare kroaziadeg d’an Douar Santel, gant bugale.
Meur a dra a gonter diwar-benn ar groaziadeg-se ha breud zo war an darvoudoù-se e-touez an istorourien, met elfennoù boutin zo d’an istorioù diseurt a gonter : ur paotrig, e Bro-C'hall pe en Alamagn, en doa bet gweledigezhioù ha lavaret e oa bet dezhañ gant Jezuz mont d’an Douar Santel da zieubiñ al lec’hioù sakr ha distreiñ ar vuzulmiz ouzh ar gristeniezh ; miliadoù a vugale a oa bet bodet gantañ hag a oa bet o kerzhet trema Italia hag ar Mor Kreizdouar ; echu e voe gant ar groaziadeg pa voe gwerzhet ar vugale-se da sklaved e Tunizia.
Soñjal a ra d’an darn vrasañ eus an istorourien bremañ ne oa ket bet ur Groaziadeg ar Vugale. Moarvat eo diazezet an istor-se war bandennadoù tud paour o kantreal en Alamagn hag e Bro-C’hall er Grennamzer, ha lod anezho o klask mont d’an Douar Santel tra ma oa lod all ha ne glaskent tamm ebet mont di. Diazezet eo an anv « Kroaziadeg ar Vugale » war an anvadur latin Peregrinatio Puerorum, ennañ ar ger « pueri », a c'hallfe talvezout kement ha « bugale Doue » pe « peorien ». Er bandennadoù « kroazidi »-se e vije bet tud paour neuze, kentoc’h eget bugale.
Er Grennamzer e reer anv eus kroaziadegoù all ivez a oa bet graet gant tud eus ar bobl ha ne oant ket renet gant uhelidi, evel Kroaziadeg ar Vesaerien, e 1251 hag e 1320.

## Mammennoù

* (fr) Dickson, Gary. La genèse de la croisade des enfants (1212). In : Bibliothèque de l'École des chartes, 1995, niv. 153-1, pp. 53-102 ('Persée'. Kavet : 19 Mae 2021.
* (fr) Radets,Peter. La Croisade des enfants a-t-elle eu lieu ?. In : Delort, Robert (rener). Les croisades. Paris : Seuil, 1988 (ISBN 978-2-02-009996-7)
# Kroaz voemus (toullgorferezh)

Un doare toullgorferezh eo ar groaz voemus ma vez staliet un ampallang hag un apadravya er c'halc'h war un dro en ur ober stumm ur groaz e diabarzh ar vezenn anezhañ.
Peurliesañ e vez kaset da benn an toullgorfadur-mañ e div wezh, met bez' e c'hell bezañ kaset da benn en ur wezh nemetken.

## Pennadoù kar:

* Ampallang
* Apadravya

## Liammoù diavaez:

* "Magic cross" (BME Encyclopedia)
# Kroazwareg

Ur groazwareg, pe arbalastr, pe fustwareg, zo un arm e doare ur wareg hag a veze implijet er Grennamzer da dennañ biroù pe ibilien. Hogen kalz koshoc'h eo an arm-se. Anavezet e oa e Sina gozh, hag en Hellaz kozh.
Hiziv e vez implijet evel sport, evit chaseal dindan vor, ha pa vez ret chaseal didrouz.

## Skeudennoù

* Kroazwaregour o tennañ war Sant Sebastian. Livadur alaman, oberour dizanv (Mirdi Köln).
* Kroazwaregour o stegnañ e arm da dennañ war Sant Sebastian. Livadur alaman, oberour dizanv (Mirdi Köln).
* Kroazwaregour gant e grogell.
* Sachañ.
* Sachañ.
* Kroazwareg gant ur grogell da stegnañ ar gordenn.
* O stegnañ ar gordenn gant ar grogell.
* Krogell houarn, kreisteiz Alamagn, dibenn ar XV$^{vet}$ kantved.
* Leon gant ur groazwareg war skoed Småland, Sveden. E 1560 ne oa nemet ur groazwareg, goude e voe lakaet al leon.
* Skoed Emmaboda, e Sveden.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Geriadur Hemon-Huon, 1993.
* ↑ Catholicon, Geriadur istorel ar brezhoneg, p. 135; Geriadur brezhoneg An Here p. 65a...
* ↑ Geriadur Vallée, p. 34a, diwar ar c'hembraeg.
# Kroaz sant Andrev

Graet e vez Kroaz sant Andrev eus ur groaz e doare un X. Hervez ar vojenn e vije bet kroazstaget sant Andrev ouzh ur seurt kroaz. Seurt tres a zo anvet "lammell" ivez.

## Bannieloù gant kroazioù sant Andrev

* Banniel Bro-Skos
* Banniel Morlu Rusia
* Banniel Jamaika
* Banniel Burundi
* Banniel brezel Stadoù Kengevreet Amerika

## Liammoù diavaez

a vo kavet e Wikimedia Commons.

## Notennoù ha daveoù

* ↑ Martial Ménard, Dictionnaire français-breton, 2012, p.1218a.
# Kroazhent (sonerien)

Kroazhent a zo ur strollad sonerien festoù-deiz ha festoù-noz, pemp soner ennañ . Meskañ a reont sonerezh Breizh ha rock. E 2011 e oa Kroazhent o lidañ 15 vloaz ar strollad. Ur bladenn zo bet embannet da lidañ an darvoud.
Klevet int bet e meur a festival abaoe 1996:
* 1996 ha 1998 : Festival des vieux gréements
* 2002: Yn Chruinaght ha Fête de l'Humanité
* 2007: Breizh Touch

## Sonerien

* Frédéric Boussange : bombard, piston
* Philippe Carré : fleüt-treuz koad
* Jean-Jacques Jaffrédo : bombard, binioù-kozh, gaita, tin whistle
* Jean-François Pasquier : gitar-boud
* Stéphane Pointeaux : gitar, groove box

## Pladennoù
### CD bihan hag albomoù

* 1998: Extraits, De Bretagne et d'Ailleurs, MusiCDirect
* 2001: 60, De Bretagne et d'Ailleurs, FAMDT
* 2006: Avance rapide ... , De Bretagne et d'Ailleurs, Coop Breizh
* 2008: War an hent, De Bretagne et d'Ailleurs, Coop Breizh
* 2011: Life

### Dastumadoù

* 2000: Millenium, un ton
* 2004: Noz (strolladoù eus Enez-Frañs), daou don, De Bretagne et d'Ailleurs, Coop Breizh

## Liammoù diavaez

* Lec'hienn ofisiel Kroazhent
# Kig-dañvad

Kig-dañvad zo kig an deñved doñv, Ovis aries. Ar c'hig-maout zo druz ha teñval, blaz kreñv gantañ ; keginet e vez e kalz broioù, en o zouez ar broioù muzulman abalamour d'ar verz war ar c'hig-moc'h. Brudetoc'h eo ar c'hig-oan avat, graet gant ein dindan bloaz, abalamour d'e denerded.

## Meuzioù kig-dañvad

Ur meuz boas eo er broioù muzulman, en Azia ar C'hreiz, er broioù saoznek, e Gres, en Euskal Herria hag all. Morzhed-vaout a vez debret e Breizh dreist-holl. Haggis zo ur meur brudet eus Bro-Skos, graet gant kig-dañvad pe kig-oan.

## Pennadoù kar

* Kig-maout
* Kig oan
* Kig-gavr
* Sevel deñved
* Laezh dañvadez
# Kiel (Alamagn)

Kiel zo ur gêr eus hanternoz Alamagn, e land (stad) Schleswig-Holstein. Ouzhpenn 240 000 a dud zo o chom enni. Emañ kêr hag ar pozh e penn an aber anvet Kieler Förde, 17 km dezhi.

## Istor

Diazezet e voe en XIII$^{vet}$ kantved (etre ar bloavezhioù 1233 ha 1242 moarvat). E 1283 e teuas da vezañ unan eus kêrioù Kevre an Hansa ; e 1665 e voe savet ar skol-veur ; hag e 1895 e voe toullet Kanol Kiel etre ar Mor Baltel ha Mor an Hanternoz.
Pa voe staget Schleswig ha Holstein ouzh Prusia en 1866, e voe kaset ar morlu brezel eus Dantzig da borzh Kiel, gant ar roue Wilhelm Iañ, ma teuas Kiel da vout porzh-brezel bras Prusia er Mor Baltek.
Bremañ ez eo Kiel ur porzh-mor modern, e goueled fjord Kiel. Abaoe 1860 ez eo Kiel ar porzh brezel pouezusañ zo en Alamagn. Liammoù stank he devez Kiel gant porzhioù bras hanternoz Europa : Oslo (Norvegia), Göteborg (Sveden), Klaipėda (Lituania), Tallinn (Estonia), Turku (Finland), Kaliningrad ha Sant Petersbourg (Rusia).
Kanol Kiel, 98 kilometr he hed, a gas eus Kiel war ribl ar Mor Baltel da v-Brunsbüttel, e genoù ar stêr Elbe, war ribl Mor an Hanternoz.
Brudet eo kevezadegoù bigi-dre-lien Kiel (Kieler Woche). Eno ivez e oa bet aozet ar c’hevezadegoù bigi evit C'hoarioù Olimpek 1936 (C’hoarioù Berlin) ha re 1972 (München).

## Tud vrudet

* an tsar Pêr III Rusia a oa bet ganet e Kiel, mab d’un noblañs eus Schleswig-Holstein ha d’ur briñsez eus Rusia (Karl Peter Ulrich von Schleswig-Holstein-Gottorf e oa e anv, a-raok dezhañ mont da impalaer Rusia).
* Ernst von Salomon, skrivagner alaman.

## Kêrioù gevellet

Gevellet eo Kiel gant kêrioù :
* Brest (1964)
* Coventry, Bro-Saoz (1967)
* Vaasa, Finland (1967)
* Gdynia, Polonia (1985)
* Tallinn, Estonia (1986)
* Stralsund, Alamagn (1987)
* Kaliningrad, Rusia (1992)
* Sovetsk, Rusia (1992)
a vo kavet e Wikimedia Commons.
# Kielce

Kielce a zo unan eus kêrioù bras Polonia, er rannvro velestradurel Świętokrzyskie.

## Douaroniezh

109,45 km2 eo gorread ar gêr.

## Poblañs

War-dro 198 475 a dud a zo o chom eno e 2015.

## Liammoù diavaez

a vo kavet e Wikimedia Commons.
* Lec’hienn ofisiel
# Kig-sall

Kig-sall zo kig lard lakaet en holen evit gallout e virout. Gwechall eo en holen e veze miret ar c'hig, a-raok na oa anavezet ar yenerez er bloavezhioù 1960.
E Breizh eo kig-moc'h a veze miret evel-se dreist-holl, kig eus kein pe kof ar moc'h, ha druzoni e-leizh ennañ.

## Deuet eus ar c'hig-sall

* ar bloneg a zo lard teuzet lezet da galediñ
* bacon zo kig-sall mogedet, er broioù saoznek.
# Kiel (sant)

Kiel (Chielus e latin) a oa ur sant brezhon, diskibl da bPaol Aorelian, e deroù ar VI$^{vet}$ kantved, deuet gantañ eus Kembre moarvat. Roet en deus e anv da barrez Plougiel, pe Priel e kanton Landreger, (Aodoù-an-Arvor).
# Kiens

Kiens zo ur gumun italian e proviñs Sutirol (anvet ivez proviñs emren Bolzano-Bozen), e Trentino-Alto Adige. 2 847 a dud zo enni o chom.
# Kig-yar tandoori
## Sekred-kegin

En holl sekredoù-kegin diwar-benn ar c'hig-yar tandoori e kinniger meskañ spisoù liesseurt : kari, jinjebr, koumin, pebr Kayen gant yaourt a-benn aozañ un hilienn a vo soubet ar c'hig-yar enni. Evel-se e tap ar c'hig ul liv ruz-orañjez. Ur wech soubet ar c'hig e vez poazhet er forn anvet tandoor. Peurliesañ e vez servijet ar c'hig-yar tandoori asambles gant tammoù sitroñs ha tammoù ognon troc'het.
# Haifa

Haifa (hebraeg: חֵיפָה IPA: [χeiˈfä], treuzskrivadur: Ḥefa; arabeg: حيفا, Ḥayfā) a zo ur gêr vras eus Israel, e norzh ar vro, war aod ar Mor Kreizdouar. En tolpad-kêr a-bezh ez eus 600 000 a dud ha ma konter ar veurgêr a-bezh e tap en tu-hont d’ar milion a annezidi. War-dro 82% eus an dud a zo Yuzevien ha 18% Arabed, kristenien evit ar braz anezho (14% eus hollad kêriz). Ur porzh-mor bras eo ha kreñv eo pouez an industriezh kimiek enni.

## Gevelliñ

| Aalborg, Danmark Antwerpen, Belgia Boston, Stadoù-Unanet Bremen, Alamagn Capetown, Suafrika Düsseldorf, Alamagn Erfurt, Alamagn Fort Lauderdale, Stadoù-Unanet Hackney, Rouantelezh-Unanet Limassol, Republik Kiprenez | Manila, Filipinez Mannheim, Alamagn Marsilha, Frañs Mainz, Alamagn Newcastle upon Tyne, Rouantelezh-Unanet Odessa, Ukraina Portsmouth, Rouantelezh-Unanet Rosario, Arc'hantina San Francisco, Stadoù-Unanet Shanghai, Sina | Gwel war kêr, an aod ha Menez Karmel |
a vo kavet e Wikimedia Commons.
# Haila Mompié

Haila Mompié, anavezetoc'h evel Haila, bet ganet e 1974 en Amancio Rodríguez, Las Tunas, zo ur ganerez kuban. D'he nav bloaz e krogas da studiañ ar sonerezh e Santiago de Cuba, hag an dañs goude. D'he femzek vloaz ez eas an tiegezh da La Habana da chom.

## He fladennoù

* Haila (2001)
* Live (2002)
* Diferente (2004)
* Tal como soy (2008)
* Mala (2011)
* Cómo voy a decirte (2015)
# Haideg

Ur yezh digenvez eo an haideg komzet gant an Haided, pobl-orin eus aodoù kornôg Norzhamerika.
En arvar da vont da get emañ an haideg, être 55 yezher (1995) ha 290 yezher (2001).
# Haikou

Haikou (海口, Hǎikǒu e sinaeg) zo ur gêr vras e kreisteiz Sina. Kêr-benn proviñs Hainan eo. E 2018 e oa 2 250 000 a dud o vevañ enni.

## Liammoù diavaez

a vo kavet e Wikimedia Commons.
* Gouarnamant Haikou (en)
* Gouarnamant Haikou (zh)
# Haidar al-Abadi

Haider Jawad Kadhim Al-Abadi (pe al-'Ibadi; Arabeg: حيدر جواد كاظم العبادي) ganet d'ar 25 a viz Ebrel 1952 zo ur politkour irakian hag a zo kentañ maodiern Irak abaoe an 8 a viz Gwengolo 2014. A-raok e oa bet maodiern an darempred etre 2003 ha 2004, e-pad ar c'hentañ gouarnamant goude ren Saddam Hussein.
Muzulman Chiit, bet e oa bet choazet evel kentañ maodiern gant ar prezidant Fuad Masum d'an 11 a viz Eost 2014 evit kemer plas Nouri al-Maliki, aotreet e oa bet gant parlamant Irak d'an 8 a viz Gwengolo 2014.

## Hent poltikel ar c'hentañ maodiern

Goude dilez Nouri al-Maliki degemeret mat gant ar sunnited en Irak a rebeche dezhañ bezañ strizhkredennour. D'ar 15 a viz Eost 2014, a-raok ma gemerfe e roll en un doare ofisiel, pennoù bras ar meuriadoù sunnit emsavet e proviñs Anbar a zisklêrie e oant prest da genlabourat gant hervez amplegadoù gant Haïder al-Abadi.
Diouzhtu erruet er galloud e voe ret dezhañ stourm evit echuiñ gant ar prosezioù lies ouzh ar gazetennerien gant ar gouarnamant en e raok.
Al-Abadi a zo bet rediet lakaat e holl nerzh da stourm a-enep ar Stad Islamek abaoe ma z'eo kentañ ministr. Flemmus eo bet da geñver politikerezh Barack Obama hag ar vank a harp efedus gant Stadoù-Unanet Amerika evit talañ ouzh ar Stad Islamek. Goustadik eo bet lakaet Irak da dostaat ouzh Rusia hag Iran evit dont a-benn da zistrujañ ar c'halifat en Irak.
E miz Ebrel 2016, al-Abadi a oa deuet war-wel evel ur c'hentañ ministr gwan ha na zeue ket a-benn da lakaat da dalvezout neveziadurioù war an dachenn sokial. Ne teu ket a-benn da stourm a-enep ar breinadurezhh.

## Yaouankiz ha desevel

Tad Al-Abadi a oa ezel eus skourr neuro surjianerezh ospital Baghdad. Bez e oa ivez inspektour meur evit ministrerezh meur Irakian ar yec'hed, rediet e voe da zilezel e bost e 1979 dre ma oa savet a-enep doareoù d'ober gant ar strollad Baath ha beziet e voe en estren-vro pa voe marvet. Al-Abadi, hag a gomz saozneg flour, a oa bet diplomet eus skol-veur Al-Idadiyah Al-Markaziyah e 1970 (Arabic: الإعدادية المركزية‎) e Baghdad. E 1975, e echue gant studioù ijinerezh war an tredan e skol-veur an teknologiezh e Baghdad. E 1980, e oa diplomet war an ijinerezh tredanel e skol-veur Manchester.
# Haider

Haider zo un anv alamanek, ha hini meur a zen:
* Ernst Haider (1890-1988), livour alaman
* Jörg Haider (1950-2008), politikour aostrian
* Michael Lawrence Haider (1904-1986), greantour war-dro an tireoul
* Sylvia Haider, aktourez aostrian

## Pennadoù kar

* Haydar, un anv arabek
* Hayder, un anv turkek
# Haides

Haides (henc'hresianeg : ᾍδης Háidēs) pe ᾍδης Hades a-wechoù eo anv doue an Ifernioù e relijion Henc'hres. Mab da Gronos ha da Rea eo ha breur da Zeus ha da Boseidon.
Kevatal eo Haides d'an doue roman Pluto, un anv latin deuet diwar an henc'hresianeg Πλούτων / Ploutōn "pinvidigezh", alese ar ger gallek ploutocrate, "gladveliour".

## Ganedigezh

Lonket e oa bet gant e dad kerkent ha deuet er bed. Koulskoude e vo dislonket gantañ a-drugarez d'ar braoued aozet gant Metis, unan eus serc'hed niverus Zeus. Kemer a reas perzh en holl stourmoù e vreur Zeus ha roet e oa bet dezhañ rouantelezh ar bed danzouar.
Aspedet e veze en ur skeiñ ouzh an douar gant an daouarn pe gant gwialennoù. Aberzhet e veze tirvi du pe dañvadezed du en enor dezhañ, diouzh an noz.

## Skrapadenn Persefone

Skrapañ e nizez Persefone a reas gant asant Zeus. Pa oa-hi o kutuilh bleuñv gant nimfezed e kompezenn Enna, e Sikilia, e tigoras an douar dindan he zreid hag e tianadas gant ur c'harmadenn skrijus.
Merc'h Demeter ha Zeus e oa Persefone. Demeter a glaskas anezhi e pep lec'h hag a baouezas da gas e gefridioù doueez da benn, ar pezh a zegasas un naonegezh spontus. Rediet e oa Zeus da glask un emglev etre Haides ha Demeter kent na vije rivinet an Douar. Hag eñ ha kas Hermes davet Haides. Asantiñ a reas hemañ lezel ar plac'h da vont kuit gant ma n'he dije ket tañvaet boued ar re varv c'hoazh. Evel ma oa chomet war yun abaoe he skrapadenn e oa bet ret da Haides moustrañ war e imor ha lezel anezhi da vont kuit. Paouez a reas Demeter a ouelañ neuze. Met evel ma oa o vont kuit da Eleusis, unan eus lorzhourien Haides, anvet Askalafos, a lavaras dezhañ he doa kutuilhet ur greunaval ha debret seizh greunenn dioutañ (lod all a lavar e oa bet rediet da zebriñ ur c'hreunenn gant Hermes e-unan). Ret e oa dezhi bevañ en Ifernioù hiviziken. Gourdrouz a rae Demeter paouez da lakaat ar plant da greskiñ avat. Kinnig a reas Zeus e chomfe o merc'h en Ifernioù e-pad c'hwec'h miz bep bloaz hag ez afe davet he mamm e-doug ar peurrest eus ar bloavezh. Dont a reas da vezañ ar rouanez Persefone a veve gantañ an hanter eus ar bloaz met ne roas bugel ebet dezhañ.

## Avanturioù

N'en deus ket bet kalz avanturioù. Feal e oa d'e wreg war-bouez div wezh. Un avantur en deus bet gant an naiadez Minthe a voe mac'het gant Persefone, ha gant an nimfenn Leuke, merc'h Okeanos.
a vo kavet e Wikimedia Commons.
# Haifaa al-Mansour

Haifaa al-Mansour ( هيفاء المنصور), bet ganet d'an 10 a viz Eost 1974, a zo ur filmaozerez ha senarioourez saoudat. Kentañ sevenourez saoudat eo.

## Cinématographie

* Who ? (film berr)
* The Only Way Out (film berr)
* The Bitter Journey (film berr)
* 2005: Women Without Shadows (نساء بلا الظل) (teulfilm)
* 2013 : Wadjda (وجدة)
* 2017 : Mary Shelley
# Karl IV

Karl IV zo anv meur a impalaer pe roue pe dug.
* Karl IV an Impalaeriezh Santel, impalaer santel ha roue Bohemia (ren : 1355–1378).
* Karl IV (Loren), dug Loren (ren : 1661–1669).
* Karl Theodor Bavaria (1724-1799), priñs dilenner Pfalz evel Karl IV, ha priñs dilenner Bavaria (ren : 1742-1777) evel Karl II.
* Karl IV Hungaria, impalaer Aostria (ren : 1916-1918).

## Pennadoù kar

* Karl III
* Karl V
# Karl IX

Karl IX (1550 - 1611), a oa roue Sveden, eus an Tiegezh Vasa. Tad e oa d'ar rouanez Kristina Sveden.
Pevare mab ar roue Gustav Vasa ha Margareta Leijonhufvud e oa. Dre-se n'en doa chañs ebet da vezañ roue un deiz. Koulskoude e teuas a-benn.
E vreur henañ Erik XIV a oa bet anvet da roue goude o zad Gustav. Savet e oa ar bobl a-enep d'e c'houarnamant. E vreudeur Johan ha Karl a gemeras penn un arme hag a ziskaras ar roue. Ne chome nemet rannañ ar galloud d'ober. Met Johan a voe anvet da roue (Johan III), hag anvet e voe Karl da zug Södermanland.
E miz Du 1592 e varvas ar roue Johan. E vab Sigismund, mab d'ar rouanez Katarina Jagellonica, ur Bolonadez katolik, a oa da ren war-lerc'h e dad. Met e Pologn e oa Sigismund d'ar poent, rak en 1584 e oa bet galvet da ren eno. Ha katolik e oa evel e vamm.
En 1592 e teuas Sigismund da vezañ Roue Sveden. Karl avat a vodas ar Riksdag a fizias ar gouarnamant ennañ. Evit kas gwirioù e niz da get, en 1595, ec'h embannas Karl eo al luterianegezh a oa relijion nemeti Sveden. Bodañ a reas ar Riksdag evit ma vefe anvet da rejant gantañ. Kement-se abadas betek 1599 ha neuze e voe brezel da vat. En 1598 evoe faezhet Sigismond e Linköping, hag emzaskoriñ a reas.
En 1600 e voe aozet ul lazhadeg gant Karl e Linköping ha mervel a reas pennoù bras Kuzul ar rouantelezh a oa a-du gant un unpenniezh vonreizhel ha gant kostezenn Sigismond.

## Dimezioù ha bugale

Div wech e timezas Karl IX :
* En 1579 da Anne-Marie (1561-1589), pe Marie von Pfalz-Wittelsbach merc'h da zilenner Pfalz, Ludwig VI von Pfalz (1539-1583, ha da Elisabeth von Hessen-Darmstadt (1539-1582).
** Ur verc'h o doe, Katarina Sveden (1584-1638) (1584-1638). En 1615 e timezas da Johann Kasimir von Pfalz-Zweibrücken-Kleeburg (1589-1652) eus Tiegezh von Pfalz-Zweibrücken.
* Pa intañvas Karl IX ec'h addimezas e 1592 da Christine von Holstein-Gottorp (1573-1625), merc'h da Adolphe von Holstein-Gottorp. Tri bugel o doe:
** Gustav II Adolf
** Marie-Élisabeth (1596-1618), a zimezas en 1612, da Johan, dug Ostergötland (1589-1618)
** Charles Philippe (1601-1622), a zimezas en 1620 da Elisabeth Ribbing (1597-1662).

## Pennadoù kar

* Rouaned Sveden
# Karl Iañ

Karl Iañ a vez lavaret eus meur a impalaer, roue, pe briñs, en Alamagn, Aostria, pe Lec'hlenn.

## Impalaerien

* Karl Iañ, pe Karl Veur
* Karl Iañ (Aostria), impalaer Aostria-Hungaria

## Rouaned

* Karl Iañ Norge, roue Norge, ha Roue Sveden evel Karl VIII
* Karl Iañ (Württemberg), Roue Württemberg

## Priñsed

* Karl Iañ (Liechtenstein)
* Karl Iañ (Pfalz-Zweibrücken-Birkenfeld)
* Karl Iañ, pe Karl Fiedrich Iañ, a vez lavaret a-wechoù eus Karl Friedrich von Baden, dug-meur

## Pennad kar

* Karl II
* Charles Iañ
* Charlez Iañ
* Carlos Iañ
* Carlo Iañ
# Karl Iañ Braunschweig-Wolfenbüttel

a vo kavet e Wikimedia Commons.
Karl Iañ Braunschweig-Wolfenbüttel (1713 eBraunschweig - 1780 e Braunschweig) a oa dug Braunschweig-Lüneburg ha priñs Wolfenbüttel adalek 1735 betek e varv .
Dimezet e oa da Philippine Charlotte von Preußen.
# Karl III (Impalaer ar C'hornôg)

* Setu ur pennad diechu hag a denn d'an istor. Gallout a rit reiñ un tamm skoazell, ha kreskiñ ar pennad : krogit e-barzh !
* Mar karfec'h reiñ hoc'h ali ha netra ken, grit 'ta e pajenn ar gaozeadenn.
Karl III, lesanvet Karl Dev (Karl der Dicke en alamaneg); (839 -† 13 a viz Genver 888 e Neudingen). Roue e oa e Frankia ar reter eus 876 betek 887, roue Italia eus 879 betek 887, Impalaer ar C'hornôg eus 881 betek 888, ha roue Frankia ar c'hornôg hag ar Franked eus 885 betek 887.

## E lignez

Mab e oa da Loeiz II Germania hag Emma Bavaria (war-dro 808- † 31 a viz Genver 876), a oa merc'h da Welf Iañ ha c'hoar da Judit Bavaria, eil pried Loeiz an Deol. Tad e vije da zou vab bastard: Karloman Germania (war-dro 864-876) ha Bernez Germania (891).

## E vuhez

Eurediñ a reas da Richardis Swabia e 862, met bugel ebet n'o doe. Anvet e voe da impalaer ar c'hornog war-lerc'h marv e dad. Kurunennet e voe Karl ha Richardis e Roma gant ar pab Yann VIII d'an 12 a viz C'hwevrer 881. E 882, marvet e zaou vreur, Karloman Bavaria ha Loeiz III Germania, ec'h adunvanas broioù ar Franked hag an impalaeriezh.
Alouberien viking a deus da lakaat freuz ha reuz e Loren: madoù a roas dezho e-lec'h stourm a-enep dezho. Galvet e voe da vout rejant evit Karl III , mab diwezhañ Loeiz II. E Mezheven 885 e resev le fealded uhelidi rouantelezh ar franked e palez Ponthion. Pa gemeras ar garg a gulator e oa peuzadsavet Impalaeriezh Karl Veur, war-bouez Provañs ha reter Bourgogn.
En miz Here 886 e lammas an Normaned war Neustria hag e teujont da lakaat seziz war gêr Pariz. Ha setu Krl o teredek eus Germania gant un armead da reiñ harp, met gwell e kavas ober emglev gant ar Varbared ha reiñ 700 lur arc'hant dezho ha leuskel anezho da vont da breizhata da Vourgogn.
Kollet pep galloud gantañ, mervel a eure Karl d'an 13 a viz genver 888, e manati Neudingen war lez an Danav. Beziet e voe e manati Reichenau en un enezenn e Lenn Konstanz.

## Notennoù

* ↑ Ijinet eo bet al lesanv "an Tev" en XIIvet kantved. Pe tev pe moan pe treut e oa, n'ouzer ket.

## Levrlennadur

* Jean-Charles Volkmann, Bien Connaître les généalogies des rois de France ISBN 2-87747-208-6
* Michel Mourre, Le petit Mourre. Dictionnaire d'Histoire universelle ISBN 978-2-04-732194-2
| En e raok: Karloman II | Rouaned ar Franked 885 – 887 Rejañs | War e lerc'h: Odo Iañ |
| En e raok: Karl Voal | Impalaer ar C'hornôg 881 – 888 | War e lerc'h: Guido III Spoleto |
# Karl II Aostria

Karl II Aostria, pe Karl II Franz (Vienna, 3 a viz Mezheven 1540 - Graz, 10 a viz Gouhere 1590), a oa arc'hdug Aostria . Dimeziñ a reas d'e nizez Maria Anna Bavaria (1551–1608) .
Krouiñ a reas skol-veur Graz.

## He bugale

Pemzek bugel en doe gant e bried en ur ober 19 vloaz.
* Ferdinand (1572-1572)
* Ferdinand a voe Impalaer Santel
* Karl (1579-1580)
* Masimilian Ernest (1583-1616)
* Leopold V Aostria-Tirol (1586-1632), dug Tirol, eskob hep bout beleg e Strasburg ha Passau, hag a zimezas en 1626 da Claudia de' Medici (1604-1648)
* Charles (1590-1624) eskob Breslau ha Brixen, mestr-meur an Urzh teutonek
* Anna (1573-1598) a zimezas e 1592 da roue Pologn Sigismund III Vasa (1566-1632)
* Marie-Christine (1574-1621) a zimezas en 1595 da Sigmund Báthori, priñs Transylvania (1572-1613) hag a zizimezas en 1599
* Catherine Renée (1576-1599)
* Élisabeth (1577-1586)
* Gregoria Maximilienne, (1581-1597)
* Éléonore (1582-1620), leanez
* Marguerite (1584-1611) a zimezas en 1599 da roue Spagn Fulup III Spagn (1578-1621)
* Konstanza Aostria (1588-1631) a zimezas en 1605 da roue Pologn Sigismund III Vasa (1566-1632), intañv he c'hoar Anna
* Maria Magdalena (1589-1631) a zimezas en 1608 da dug-meur Toskana Cosimo II de' Medici (1590-1621)
# Karl III

Karl III zo anv meur a impalaer, pe roue pe dug.
* Karl III (Impalaer ar C'hornôg)
* Karl III Loren
# Karl II Eugen

Karl II Eugen (Brusel, 11 a viz C'hwevrer 1728 – Hohenheim, 24 a viz Here 1793) a oa dug Württemberg ha Teck, ha kont Montbéliard adal 1737 betek 1793, hag eus an tiegezh Württemberg.
Mignon e oa d'an arzourien.
# Karl Iañ Aostria

Karl Franz Josef von Habsburg-Lothringen (Persenbeug, 17 a viz Eost 1887 – Funchal, 1añ a viz Ebrel 1922), a voe impalaer Aostria dindan an anv Karl Iañ ha roue Hungaria dindan an anv Karl IV.
E 1911 e timezas da Zita Parma, seitekvet bugel an dug Roberto Iañ, dug Parma, ha Maria Antónia de Portugal, e eil pried.
E 1916 e teuas da vout impalaer. Daou vloaz goude, e dibenn ar Brezel-bed Kentañ, ez eas e impalaeriezh d'an traoñ.